ระเบียบกระทรวงยุติธรรมว่าด้วยการจ่ายค่าป่วยการค่าพาหนะเดินทาง และค่าเช่าที่พักแก่ล่ามที่กรมคุมประพฤติจัดหาให้พ.ศ. ๒๕๖๑ โดยที่เป็นการสมควรให้มีระเบียบว่าด้วยการจ่ายค่าป่วยการค่าพาหนะเดินทาง และค่าเช่าที่พักแก่ล่ามที่กรมคุมประพฤติจัดหาให้อาศัยอำนาจตามความในมาตรา๕ วรรคหนึ่ง และมาตรา ๒๒ วรรคสี่ แห่งพระราชบัญญัติคุมประพฤติ พ.ศ. ๒๕๕๙รัฐมนตรีว่าการกระทรวงยุติธรรมโดยความเห็นชอบจากกระทรวงการคลัง จึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกระทรวงยุติธรรม ว่าด้วยการจ่ายค่าป่วยการ ค่าพาหนะเดินทางและค่าเช่าที่พักแก่ล่ามที่กรมคุมประพฤติจัดหาให้พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ล่าม หมายความว่า บุคคลที่กรมคุมประพฤติให้ทำหน้าที่แปลภาษาไทย ภาษาถิ่น ภาษาต่างประเทศ ภาษามือ หรือสื่อความหมายโดยวิธีอื่นแต่ไม่รวมถึงพนักงานคุมประพฤติเจ้าของคดีที่ทำหน้าที่ล่ามค่าป่วยการ หมายความว่าเงินที่กรมคุมประพฤติสั่งจ่ายเป็นค่าตอบแทนการปฏิบัติหน้าที่ของล่ามโดยไม่คำนึงถึงจำนวนคดีสำนักงานคุมประพฤติ หมายความว่า สำนักงานคุมประพฤติในสังกัดกรมคุมประพฤติหน่วยงาน หมายความว่า สำนัก กอง หรือหน่วยงานเทียบเท่าในสังกัดกรมคุมประพฤติผู้อำนวยการ หมายความว่า ผู้อำนวยการสำนักงานคุมประพฤติและผู้อำนวยการหน่วยงานในสังกัดกรมคุมประพฤติข้อ ๔ให้ปลัดกระทรวงยุติธรรมเป็นผู้รักษาการตามระเบียบนี้และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้หมวด ๑บททั่วไป ข้อ ๕การขอเบิกค่าป่วยการ ค่าพาหนะเดินทางและค่าเช่าที่พักของล่าม ให้ใช้แบบคำขอรับเงินค่าป่วยการล่าม ค่าพาหนะเดินทางและค่าเช่าที่พัก ตามที่กรมคุมประพฤติกำหนดกรณีล่ามปฏิบัติหน้าที่ในต่างประเทศให้ใช้สำเนาแบบคำขอรับเงินที่จัดส่งทางโทรสารหรือจดหมายอิเล็กทรอนิกส์หรือวิธีการอื่นในทำนองเดียวกันแทนต้นฉบับก็ได้ ทั้งนี้ค่าธรรมเนียมและค่าใช้จ่ายในการส่งเงินให้เบิกจ่ายจากเงินงบประมาณของกรมคุมประพฤติข้อ ๖หลักฐานการจ่ายให้ถือปฏิบัติตามระเบียบของทางราชการข้อ ๗ วิธีปฏิบัติใดที่ไม่ได้กำหนดในระเบียบนี้ให้ถือปฏิบัติตามระเบียบของทางราชการข้อ ๘ให้ผู้อำนวยการเป็นผู้มีอำนาจอนุมัติจ่ายค่าป่วยการค่าพาหนะเดินทาง และค่าเช่าที่พักให้แก่ล่าม ภายหลังเสร็จสิ้นการปฏิบัติหน้าที่เสร็จสิ้นในแต่ละครั้งตามหลักเกณฑ์และวิธีการที่กำหนดไว้ในระเบียบนี้หมวด ๒ค่าป่วยการ ข้อ ๙ค่าป่วยการที่จ่ายให้ล่ามให้คิดเป็นรายชั่วโมงนับตั้งแต่เริ่มปฏิบัติหน้าที่จนเสร็จสิ้นการปฏิบัติหน้าที่กรณีปฏิบัติงานไม่ถึงครึ่งชั่วโมงให้ถือเป็นครึ่งชั่วโมงและให้จ่ายค่าป่วยการได้กึ่งหนึ่งส่วนที่เกินครึ่งชั่วโมงให้นับเป็นหนึ่งชั่วโมงค่าป่วยการที่จ่ายให้ล่ามให้คิดคนละไม่ต่ำกว่าชั่วโมงละห้าร้อยบาท แต่ไม่เกินแปดร้อยบาท ทั้งนี้สำหรับการปฏิบัติหน้าที่ในครั้งหนึ่งจะต้องมีค่าป่วยการจำนวนไม่น้อยกว่าห้าร้อยบาท แต่ไม่เกินคนละสองพันสี่ร้อยบาทต่อวันข้อ๑๐ ในการกำหนดอัตราค่าป่วยการตามข้อ๙ ให้คำนึงถึงความยากง่ายในการแปลหรือสื่อความหมาย คุณวุฒิและความเชี่ยวชาญของล่ามตลอดจนพฤติการณ์อื่นใดที่ผู้อำนวยการเห็นสมควรนำมาประกอบการพิจารณาด้วยข้อ๑๑ ในกรณีที่ล่ามได้เดินทางมาตามที่กรมคุมประพฤติกำหนดแล้วแต่ไม่ได้ปฏิบัติหน้าที่โดยมิได้เป็นความผิดของล่ามผู้อำนวยการอาจกำหนดค่าป่วยการให้แก่ล่ามโดยให้คิดค่าป่วยการคนละห้าร้อยบาทต่อครั้งหมวด ๓ค่าพาหนะเดินทาง และค่าเช่าที่พัก ข้อ๑๒ล่ามมีสิทธิได้รับค่าพาหนะเดินทางดังนี้(๑) ล่ามที่เป็นข้าราชการพนักงานราชการหรือลูกจ้างของทางราชการให้ใช้สิทธิเบิกค่าพาหนะตามกฎหมายว่าด้วยค่าใช้จ่ายในการเดินทางไปราชการโดยอนุโลม(๒) ล่ามที่ไม่ใช่บุคคลตาม (๑)ให้ใช้สิทธิเบิกจ่ายได้ตามกฎหมายว่าด้วยค่าใช้จ่ายในการเดินทางไปราชการโดยอนุโลมโดยเทียบตำแหน่งเท่ากับข้าราชการพลเรือนสามัญประเภทวิชาการระดับชำนาญการลงมาข้อ๑๓ ในกรณีที่ล่ามจำเป็นต้องเช่าที่พักล่ามมีสิทธิได้รับค่าเช่าที่พักตามกฎหมายว่าด้วยค่าใช้จ่ายในการเดินทางไปราชการโดยอนุโลมโดยการใช้สิทธิให้เป็นไปตามหลักเกณฑ์ ตามข้อ ๑๒หมวด ๔ค่าป่วยการ ค่าพาหนะเดินทาง และค่าเช่าที่พักในการแปลภาษาหรือสื่อความหมายโดยการประชุมทางจอภาพ ข้อ๑๔ ในการปฏิบัติหน้าที่ของล่ามโดยใช้การประชุมทางจอภาพเมื่อผู้อำนวยการสั่งจ่ายค่าป่วยการ ค่าพาหนะเดินทาง และค่าเช่าที่พักให้มีการเบิกจ่ายดังนี้(๑)ล่ามปฏิบัติหน้าที่ ณ สำนักงานคุมประพฤติหรือสถานที่อื่นใดในประเทศ ให้สำนักงานคุมประพฤติหรือหน่วยงานรับผิดชอบพื้นที่ที่ล่ามปฏิบัติหน้าที่ดำเนินการเบิกจ่ายค่าป่วยการ ค่าพาหนะเดินทางและค่าเช่าที่พักให้แก่ล่ามตามอัตราและหลักเกณฑ์ที่กำหนดในหมวด ๒ และหมวด ๓(๒)ล่ามที่มีภูมิลำเนาหรือถิ่นที่อยู่ในต่างประเทศ และได้ปฏิบัติหน้าที่ ณสถานที่ในต่างประเทศ นั้นให้สำนักงานคุมประพฤติหรือหน่วยงานที่ร้องขอให้ล่ามปฏิบัติหน้าที่ดำเนินการเบิกจ่ายค่าป่วยการค่าพาหนะเดินทาง และค่าเช่าที่พักให้แก่ล่ามดังนี้(ก) ค่าป่วยการล่ามให้คิดคนละไม่ต่ำกว่าชั่วโมงละหกร้อยบาทแต่ไม่เกินชั่วโมงละสองพันบาททั้งนี้สำหรับการปฏิบัติหน้าที่ในครั้งหนึ่งจะต้องมีค่าป่วยการจำนวนไม่น้อยกว่าหกร้อยบาทแต่ต้องไม่เกินคนละหกพันบาทต่อวันกรณีไม่ถึงครึ่งชั่วโมงให้นับเป็นครึ่งชั่วโมงและจ่ายค่าป่วยการได้กึ่งหนึ่งเศษที่เกินครึ่งชั่วโมงให้นับเป็นหนึ่งชั่วโมงในการกำหนดอัตราค่าป่วยการให้คำนึงถึงความยากง่ายในการแปล หรือสื่อความหมาย คุณวุฒิและความเชี่ยวชาญของล่ามตลอดจนพฤติการณ์อื่นใดที่ผู้อำนวยการเห็นสมควรนำมาประกอบการพิจารณาด้วย(ข)ในกรณีที่ล่ามได้เดินทางมาตามที่กรมคุมประพฤติกำหนดแล้วแต่ไม่ได้ปฏิบัติหน้าที่โดยมิได้เป็นความผิดของล่ามผู้อำนวยการอาจกำหนดค่าป่วยการให้แก่ล่ามโดยให้คิดค่าป่วยการคนละหกร้อยบาทต่อครั้ง(ค)ค่าพาหนะเดินทางให้เบิกได้เท่าที่จ่ายจริง แต่ไม่เกินสามพันบาทต่อครั้ง(ง)กรณีมีความจำเป็นต้องพักค้างให้เบิกค่าเช่าที่พักได้ตามกฎหมายว่าด้วยค่าใช้จ่ายในการเดินทางไปราชการตามบัญชีค่าเช่าที่พักในการเดินทางไปราชการต่างประเทศชั่วคราวโดยอนุโลมนอกจากความที่กำหนดไว้ในหมวดนี้ให้นำหลักเกณฑ์และวิธีการที่กำหนดในหมวด๑ หมวด๒ และหมวด ๓ มาใช้บังคับโดยอนุโลมประกาศ ณ วันที่ ๑๑ พฤษภาคมพ.ศ. ๒๕๖๑พลอากาศเอก ประจิน จั่นตองรัฐมนตรีว่าการกระทรวงยุติธรรมปวันวิทย์/จัดทำ๒กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๒๘ ง/หน้า ๓/๕ มิถุนายน ๒๕๖๑